open-index/open-wikipedia-markdown huggingface dataset:
Lenkviečiai (Luninas)

**Lenkviečiai** (arba ***Lenkvietis***; , nuo 1938 m. birželio 6 d. *Hohensalzburg*, 1945–1946 m. , nuo 1946 m. rugsėjo 7 d. ***Luninas***, ) – gyvenvietė Kaliningrado srities šiaurinėje dalyje, Nemano rajone, 14 km į pietus nuo Ragainės, plentų A198 Ragainė–Gumbinė ir Žilinas–Vesnovas sankryžoje. Nuo 2008 m. Lunino kaimo gyvenvietės centras.

## Istorija

Nadruvos žemės kaimo pavadinimas lietuviškos kilmės. Gyvenvietė įkurta XVI a. Iš pradžių gyventa beveik vienų lietuvininkų. Priklausė Mažosios Lietuvos Ragainės apskričiai. 1735 m. pastatyta evangelikų liuteronų bažnyčia, 1741 m. įkurta parapija, atidaryta parapinė mokykla. 1858 m. bažnyčioje įtaisyti vargonai.

Po Antrojo pasaulinio karo pertvarkytoje bažnyčioje 1951 m. įrengti kultūros namai, 2002 m. jie sudegė. Po karo sunaikintos kapinės, nugriauta dvaro sodyba, kiti senieji pastatai, likusieji nugyventi, apleisti.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Ragainės apskrities (1922–1945 m. Tilžės-Ragainės apskrities) kaimas. 1946–2008 m. Lunino apylinkės (*Лунинский cовет*) centras.

|}

## Gyventojai

Po 1709–1711 m. didžiojo maro ir bado Lenkviečiuose ir apylinkėse apsigyveno kolonistų zalcburgiečių. XIX a. viduryje bažnytkaimyje buvo 256 gyventojai, 1905 m. – 325 gyventojai, iš jų 10 užsirašė lietuvninkais, 1939 m. – 364 gyventojai.

Lenkviečių parapijoje 1848 m. iš 2500 parapijiečių apie 1000 (40 %) buvo lietuvininkai. 1870 m. jais užsirašė 560 (26,7 %), 1897 m. tik 400 (14,3 %), 1912 m. iš 2800 parapijiečių teliko 100 (3,5 %) lietuvininkų. Konfirmacijai lietuvių jaunuoliai gimtąja kalba rengti dar XX a. pradžioje. Pamaldos lietuvių kalba per Pirmąjį pasaulinį karą ir po jo laikytos kartą per 4-6 savaites.

### Žymūs žmonės
* 1741–1745 m. Lenkviečiuose kunigavo Kristijonas Luneburgas.
* 1884–1888 m. dirbo lietuviškų knygų leidėjas, būsimasis Šilokarčemos bažnytinės srities superintendentas T. G. Štrukas.
* 1888–1898 m. dirbo būsimasis Šilokarčemos ir Tilžės bažnytinės srities superintendentas L. A. Tylis.
* Nuo 1859 m. mokykloje precentoriavo Karalienės mokytojų seminarijos absolventas A. Pauliūnas.
* XIX a. septintajame dešimtmetyje mokykloje dirbo naujoviško lietuviško elementoriaus, išleisto 1882 m. autorius Georgas Kerneris.
* 1854 m. gimė rašytoja, Rytų Prūsijos himno autorė Johana Ambrozius.

## Lunino apylinkė

Lunino apylinkės  teritorijoje buvo šios gyvenvietės: 

## Šaltiniai
Būdviečiai (Malomožaiskojė)

**Būdviečiai** (, nuo 1938 m. birželio 3 d. *Altenkirch*, 1945–1946 m. , nuo 1946 m. rugsėjo 7 d. ***Malomožaiskojė***, ) – gyvenvietė Kaliningrado srities šiaurinėje dalyje, Nemano rajone, 17 km į pietryčius nuo Ragainės. Nuo 2008 m. birželio 30 d. Lunino kaimo gyvenvietės kaimas.

## Istorija

Nadruvos žemės kaimo pavadinimas lietuviškos kilmės. 

Minimi nuo 1584 m. 1665 m. Būdviečiuose įkurta lietuviška evangelikų liuteronų parapija, pastatyta bažnyčia; jos vietoje 1782 m. antroji, kuri 1951 m. paversta kultūros namais, 1995 m. sudegė. XX a. tarpukariu Būdviečiai buvo didelių mūrinių pastatų gyvenvietė su trikampe turgaus aikšte pietiniame gale, didele plytine, fabriku, vėjo malūnu.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Ragainės apskrities (1922–1945 m. Tilžės-Ragainės apskrities) kaimas, iki 1935 m. kovo 31 d. kaimo bendruomenė, vėliau savivaldybė, 1946–2008 m. Malomožaiskojė apylinkės (*Маломожайский cовет*) centras,  prijungti Moskvinas ir Vinkšnynai.

|}

## Gyventojai

Kaime 2010 m. buvo 144 gyvenamieji namai.

### Žymūs žmonės

Būdviečiuose 1665–1691 m. dirbo kunigas Teodoras Lepneris, 1701–1750 m. – Frydrichas Zigmantas Šusteris, 1778–1821 m. – precentorius, kunigas, poetas, tautosakininkas Kristupas Danielius Hasenšteinas, 1827–1846 m. Natanelis Frydrichas Ostermejeris.

### Lietuviai

Iki 1709–1711 m. didžiojo maro ir bado beveik visi gyventojai buvo lietuvininkai. Po jo XVIII a. pirmoje pusėje gyvenvietėje ir apylinkėse apsigyveno vokiečių kolonistų, beveik visi valstiečiai. 1878 m. vokiečių statistikos duomenimis, lietuviškai kalbančiųjų buvo daugiau kaip pusė gyventojų. Iki Pirmojo pasaulinio karo dauguma jų suvokietėjo. Po Antrojo pasaulinio karo į ištuštėjusius Būdviečius ir apylinkes atsikėlė gyventojų iš TSRS, daugiausia – rusai, vėliau iš TSRS okupuotos Lietuvos – lietuvių. 1989 m. duomenimis, apie 30 proc. gyventojų buvo lietuviai. 1991 m. vidurinėje mokykloje įsteigtas lietuvių kalbos ir etnokultūros fakultatyvas.

## Švietimas

1947 m. atidaryta pradinė mokykla rusams, kuri 1948 m. pertvarkyta į septynmetę, 1958 m. į vidurinę, 2006 m. į pagrindinę. Išleistos 54 abiturientų laidos. 2008 m. mokėsi 96 moksleiviai, dirbo 14 mokytojų. Direktorė nuo 1992 m. Bronislava Sinelnikova.

## Apylinkė

Malomožaiskojė apylinkės teritorijoje buvo šios gyvenvietės:

## Šaltiniai

## Nuorodos
* Altenkirch fr. Budwethen, Rytų Prūsijos nuotraukų archyvas
Žydrūnas Ilgauskas

**Žydrūnas Ilgauskas** (pravardė ***Big Z***, g. 1975 m. birželio 5 d. Kaune) – vienas geriausių visų laikų Lietuvos krepšininkų.

Žydrūno Ilgausko ūgis – 220 cm, svoris – 118 kg. Žaidė vidurio puolėjo pozicijoje.

Yra patyręs daugybę kojų traumų, dėl kurių praleido nemažai rungtynių. Maždaug nuo 2002 m. rimtų traumų nebepatyrė ir tapo vienu geriausių NBA centrų.

2010 m. vasario 8 d. buvo išmainytas Vašingtono „Wizards“ klubui. 2010 m. vasario 24 d. klubas išpirko Ž. Ilgausko kontraktą. 2010 m. kovo 23 d. pasirašė vienerių metų, kaip pranešama, 925,000 JAV dolerių kontraktą su Klyvlendo „Cavaliers“.

2007 m. tapo pirmuoju lietuviu, žaidusiu NBA finale.

Paskutinįjį sezoną žaidė Miami Heat klube, į kur perėjo kartu su LeBron James. 2011 m. rugsėjo 30 d. baigė krepšininko karjerą. 2012 m. sausio 18 d. tapo Klyvlendo „Cavaliers“ klubo vyriausiojo vadybininko asistentu.

Ž. Ilgauskui iki šiol priklauso „Cavaliers“ ekipos rekordai – daugiausiai sužaista rungtynių (777), 1269 blokai.

2014 m. vasario mėnesį Ž Ilgauskui buvo suteikta JAV pilietybė.

2014 m. kovo 9 d. pagerbdama žaidėją „Cavaliers“ komanda arenos palubėse pakabino 11-uoju numeriu pažymėtus Ž. Ilgausko marškinėlius. Lietuvis tapo trečiu europiečiu, kurio marškinėlius pagerbė NBA komanda. Anksčiau taip pagerbti Draženas Petrovičius ir Vlade Divacas.

## Pasiekimai
* 1998 m. – NBA naujokų mačo naudingiausias žaidėjas,
* 2003, 2005 m. dalyvavo NBA visų žvaigždžių mačuose,
* 1994–1996 m. tapo LKL vicečempionu,
* 2007,2011 m. NBA vicečempionas
* Daugiausiai sužaistų rungtynių „Cavaliers“ komandoje (771)
* Daugiausiai atkovojo kamuolių po krepšiais „Cavaliers“ komandoje (5904)
* Daugiausiai blokuotų varžovų metimų „Cavaliers“ komandoje (1269)
* Antras pagal rezultatyvumą žaidėjas „Cavaliers“ komandoje (10616)
*

## Šaltiniai

## Nuorodos
* NBA.com profilis – Žydrūnas Ilgauskas
Stalupėnai

**Stalupėnai** (, nuo 1938 m. birželio 2 d. *Ebenrode*; nuo 1946 m. ***Nesterovas***, ) – miestas Rusijoje, Kaliningrado srities pietryčių dalyje, prie sienos su Lietuvos Respublika, 140 km nuo Kaliningrado. Nesterovo rajono centras. Yra Stalupėnų geležinkelio stotis, išlikusi Kristaus Širdies bažnyčia, pastatyta 1927 m., nuo 1994 m. pritaikyta stačiatikiams kaip Šv. Dvasios cerkvė.

## Etimologija

Ant *Stalės upelio* kranto yra buvęs lietuvių aukojamasis akmens stalas, pagal kurį ir pavadinta vietovė. Net ir užėjus sovietų valdžiai miesto herbe yra išlikęs stalo leitmotyvas.

Vietos kraštotyrininkas Frydrichas Karolis Mažeika savo veikale „Geschichte der Stadt Stallupönen“ 1892 m. rašė, kad Stalupėnai kilę nuo žodžių *stalas* ir *upė*. Anot jo, ant upelio kranto senovėje šalia dievuko paveikslo stovėjo akmeninis aukojimo stalas.

1938 m. nacių valdžia baltišką suvokietintą vietovardį *Stallupönen* pakeitė į . Po II pasaulinio karo kraštą okupavę sovietai 1946 m. miestą pervadino TSRS pulkininko Stepano Nesterovo (1906–1944), žuvusio apylinkėse, garbei.

## Istorija

Sena prūsų gyvenvietė, minima nuo 1539 m., kai gavo turgaus teisę, 1585 m. pastatyta medinė bažnyčia. Iki 1709–1711 m. maro beveik visi gyventojai buvo lietuvininkai, po epidemijos prasidėjo vokiečių kolonizacija. 1722 m. suteiktos miesto teisės.

XIX a. Stalupėnai buvo miestas, veikė Stalupėnų apskritis, čia nutiestas Prūsijos Ostbanas. 1860 m. nutiesta valstybinė geležinkelio linija Karaliaučius–Eitkūnai, 1892 m. – geležinkelis į Tilžę.

II pasaulinio karo metais miestas labai nukentėjo, buvo sugriauta bažnyčia.

## Lietuviai

1740–1743 m. čia kantoriumi dirbo Kristijonas Donelaitis. Stalupėnuose įvyko pirmoji Jurgio Zauerveino pažintis su vietos lietuvninkais. Nuo 1889 m. čia kunigavo kraštotyrininkas ir kalbininkas Frydrichas Karolis Mažeika. Iš Stalupėnų kilęs lietuvių kilmės vokiečių literatūros tyrinėtojas ir filosofas Klausas Tevelaitis.

## Šaltiniai

## Nuorodos
*
Kaskadininkas

**Kaskadininkas** – žmogus, atliekantis sudėtingus triukus – vienas arba su technika, dažnai pavojingus gyvybei.

Triukai gali būti įvairūs: kovos scenos, akrobatiniai triukai, triukai su žirgais, triukai su automobiliais bei motociklais, kritimas nuo aukštų pastatų, žmogaus degimas.

Kaskadininkų paslaugomis naudojasi veiksmo filmų kūrėjai, kadangi pagrindiniai aktoriai nėra fiziškai pasirengę atlikti sudėtingas veiksmo scenas. Tam samdomi kaskadininkai-dubleriai.

Dubleris turi būti ne tik profesionalus kaskadininkas, bet ir privalo būti išoriškai panašus į dubliuojamą aktorių. Filme veiksmo scenos sumontuojamos taip, kad žiūrovas negalėtų atskirti aktoriaus nuo jo dublerio-kaskadininko.

Kaskadininkais tampa sportininkai (kovos menų atstovai).
Sadovojė

**Sadovoje** vadinamos gyvenvietės:

## Rusija

Kaliningrado srityje:
* Kroicburgas (Sadovojė) Bagrationovsko rajone,
* Didieji Nybudžiai Černiachovsko rajone,
* Didieji Kakšiai Krasnoznamensko rajone,
* Nesterovo rajone:
** Eliušėnai,
** Gentkutkampiai,
* Oziorsko rajone:
** Balėtai,
** Žalgiriai (Sadovojė).
Čkalovas

**Čkalovas** gali reikšti:

## Gyvenvietės

Rusijoje:
* Orenburgas, miestas, 1938–1957 m. vadintas Čkalovu;
* Enciūnai, kaimas Kaliningrado srityje.

## Asmenybės
* Valerijus Čkalovas (1904–1938), TSRS lakūnas-bandytojas.
Novostrojevas

**Novostrojevas** – taip vadinamos gyvenvietės Kaliningrado srityje:
* Trempai Oziorsko rajone,
* Novostrojevas Pravdinsko rajone.
Testimonium Flavianum

**Testimonium Flavianum** – prieštaringai vertinami keli sakiniai su Evangelija tiesiogiai nesusijusiame praeities dokumente, kuriame minimas Jėzus Kristus. Seniausias išlikęs jo citavimas parašytas 324 metais, Euzebijaus. Teksto autoriumi laikomas antikos žydų istorikas Juozapas Flavijus (žyd.יוסף בן מתתיהו). Testimonium Flavianum sudaro dvi ištraukos iš jo *Antiquitates Judaicae* („Žydų senovės“), paskelbtų 93 m., kuriose minimas Jėzus, o tai laikoma įrodymu, kad Juozapas turėjo žinių apie ankstyvąją krikščionybę.

Dokumente minima, kad buvo išmintingas žmogus, Jėzus, kuris nuveikė daug nuostabių darbų bei buvo puikus mokytojas. Jis buvo Kristus („pateptasis“). Dokumentas patvirtina, jog Kristus vėliau buvo Piloto nuteistas mirties bausme bei trečią dieną prisikėlė iš numirusiųjų. Jo pasekėjai, krikščionys, rašoma dokumente, iki šiol nėra išnykę.

*Testimonium Flavianum* autentiškumu abejoti verčia šie faktai:
* Dokumentas neminimas maždaug 240 metų senumo krikščionybei skirtuose Origeno darbuose, kur cituojama daug šaltinių, tarp jų ir atrodančių mažiau reikšmingais. Tačiau Flavijaus tekstai Origenui buvo žinomi, ir jis rašo, jog Flavijus Jėzaus nepripažįsta bei juo netiki. Kai kas įtaria, jog Origenas taip atsiliepia apie griežtai neigiamą požiūrį išsakantį Flavijaus tekstą, kuris tuomet turėjo būti visiškai nepanašus į dabartinį.
* Pasakojimas apie Kristų iškrenta iš aplinkinio teksto konteksto, kuris, šią citatą pašalinus, tampa vientisu pasakojimu.
* Teksto fragmente vartojami Juozapui Flavijui nebūdingi žodžiai, jis nepanašus į tipišką šio autoriaus parašytą tekstą.
* Kai kurios sakinio konstrukcijos (kaip „Jėzus buvo išmintingas žmogus“) yra artimos kitiems pirmąkart Flavijaus testamentą pacitavusio Euzebijaus tekstams. Gali būti, jog būtent Euzebijus šią pirmąją citatą ir suklastojo.
* Kristus ir krikščionybė tekste nusakomi pernelyg teigiamai, tuo tarpu pats autorius neturėjo būti krikščionis: kituose tekstuose jis garbina kaip mesiją savo patroną, Romos imperatorių Vespasianą.

Šiuo metu dauguma istorikų laikosi nuomonės, jog mus pasiekęs tekstas yra mažų mažiausiai labai iškraipytas ir „patobulintas“, jei ne apskritai klastotė. Tačiau dalis jų laikosi nuomonės, jog ir originaliame dokumente galėjo būti trumpai paminėtas Kristus. Jie remiasi tuo, jog egzistuoja arabiškas bei siriškas teksto variantai, kurie atrodo labiau neutralūs ir juose trūksta kaip tik labiausiai klastote įtartinų dalių. Siriškame variante apie krikščionis sakoma, jog „jie manė jį esant Kristumi“. Šios frazės pakeitimas į „jis buvo Kristus“ gali būti vienas paskutinių žingsnių nuo labiau nešališkos, kitokio turinio, neišlikusios *Testimonium Flavianum* versijos, kuri visgi egzistavo. Tačiau ar tikrai taip buvo bei kas tiksliai buvo pasakyta, šiuo metu nustatyti nebėra galimybės.
Nemunynas (Golovkinas)

**Nemunynas** (arba ***Nemanynas***; , nuo 1938 m. liepos 16 d. *Elchwerder*, 1945–1946 m. , nuo 1946 m. rugsėjo 7 d. ***Golovkinas***, ) – Mažosios Lietuvos gyvenvietė Kaliningrado srities centrinėje dalyje, Polesko rajone, nuo 2008 m. birželio 30 d. Golovkino kaimo gyvenvietės kaimas prie Nemunyno upės žiočių.

## Istorija

Nadruvos – Skalvos žemės kaimo pavadinimas lietuviškos kilmės.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Labguvos apskrities kaimas. 1947–2008 m. Golovkino apylinkės (*Головкинский cовет*) centras. 1993 m. prijungti buv. Senieji Susimilkiai, Naujieji Susimilkiai, Susimilkiai ir Eversdorfo kolonija.

|}

## Gyventojai

## Apylinkė

Golovkino apylinkės teritorijoje buvo šios gyvenvietės:   

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
* Golovkinas foto-planeta.com
Chutir Michailivskis

**Chutir Michailivskis** (), 1962–2024 m. **Družba** () – miestas Ukrainos šiaurėje, Sumų srityje, Jampilio rajone, netoli Rusijos sienos, prie Žuravelio upelio. Didelis geležinkelių mazgas, yra „Chutir Michailivskij“ stotis (linijos į Konotopą, Brianską, Unečą, Vorožbą). Veikia kultūros namai, yra tarybinių karių memorialas.

## Istorija
XIX a. pab. prie geležinkelių sankirtos ėmė kurtis „Chutir Michailivskij“ gyvenvietė. 1962 m. sujungus 3 gyvenvietes sudarytas Družbos („Draugystės“) miestas. Tarybiniais metais veikė cukraus fabrikas. 2024 m. Družba pervadinta į Chutir Michailivskį („Michailovskio viensėdį“).

## Šaltiniai
Dwyane Wade

**Dveinas Taironas Veidas** (; g. 1982 m. sausio 17 d. Čikagoje) – JAV krepšininkas, Majamio „Heat“ komandoje, JAV vyrų krepšinio rinktinės narys, 2006 m. NBA čempionas. Nuo 2005 m. gegužės mėn. Wade sportiniai marškinėliai buvo labiausiai perkami JAV. 2007 m. gegužės mėn. jis užleido šią poziciją Kobe Bryantui.

## Pasiekimai
* 2004 m. vasaros olimpinių žaidynių bronzos medalio laimėtojas
* 2006, 2012, 2013 m. NBA čempionas
* 2006 m. NBA finalo serijos naudingiausias žaidėjas
* 2006 m. sportininkas „Sports Illustrated“ rinkimuose
* 2006 m. pasaulio krepšinio čempionato bronzos medalio laimėtojas
* 2008 m. vasaros olimpinių žaidynių aukso medalio laimėtojas
* 2008/2009 m. rezultatyviausias NBA reguliaraus sezono žaidėjas (30,2 tašk./rungt.)
* 2011, 2014 m. NBA vicečempionas

## Nuorodos
* NBA.com profilis – Dwyane Wade
* Oficiali Dwyane Wade svetainė
Shaquille O'Neal

**Šakilas Onilas** (; g. 1972 m. kovo 6 d.) – karjerą baigęs garsus JAV krepšininkas, daugkartinis NBA čempionas, Svajonių komandos narys. Žurnalas „SLAM“ geriausių visų laikų žaidėjų saraše Šakilą Onilą vertina ketvirta vieta

Ilgiausiai žaidė Los Angeles Lakers klube, su kuriuo tris kartus tapo NBA čempionu.

2004 m. liepos 20 d. iškeistas Miami "Heat" klubui. Šiame klube kartu su Dwyane Wade dominavo NBA lygoje ir 2006 m. tapo čempionais. 2008 m. vasario 6 d. jis buvo iškeistas į Phoenix „Suns“ žaidėjus Shawn Marion ir Marcus Banks ir persikėlė į Phoenix "Suns" klubą. 2009 m. birželio 25 d. buvo iškeistas į Cleveland „Cavaliers“ klubą. 2010 m. rugpjūčio 5 d. pasirašė dvejų metų sutartį su Boston „Celtics“ komanda. 2011 m. birželio 1 d. paskelbė apie karjeros pabaigą.

1996 m. O’Neal buvo įtrauktas NBA 50-mečio Visų laikų komandą.

## Pasiekimai
* 1993 metais išrinktas NBA metų naujoku
* 1993, 1994, 1995, 1996, 1997, 1998, 2000, 2001, 2002, 2003, 2004, 2005, 2006, 2007, 2009 metais dalyvavo NBA Visų žvaigždžių mačuose
* 1994 metais tapo Pasaulio čempionu
* 1996 metais tapo Olimpiniu čempionu
* 2000 metais išrinktas NBA reguliariojo sezono naudingiausiu žaidėju
* 2000, 2001, 2002 metais NBA finalo serijos naudingiausias žaidėjas
* 2000, 2001, 2002, 2006 metais tapo NBA čempionu
* 2016 m. rugsėjo 9 d. įtrauktas į krepšinio Šlovės muziejų
Baigė karjerą

## Šaltiniai

## Nuorodos
* NBA.com profilis – Shaquille O'Neal
Kaspars Kambala

**Kasparas Kambala** (, g. 1978 m. gruodžio 13 d. Rygoje) – Latvijos krepšininkas.

2007 m. sausio 1 d. krepšininkas buvo suspenduotas dėl dopingo vartojimo. Iš pradžių 14 mėnesių , po to diskvalifikacija pailginta dar 10 mėnesių. 2008 m. gruodžio pabaigoje jo diskvalifikacija pasibaigė ir jis dalyvavo Promo taurėje kartu su Rygos ASK. 2008 m. gruodžio 30 d. K. Kambala pasirašė vienerių metų sutartį su Krasnojarsko "Enisej" klubu. 2010 m. rugsėjo 17 d. pasirašė vienerių metų sutartį su Sofijos "Lukoil Akademik" klubu. 2010 m. gruodžio 30 d. pasirašė sutartį su Izmiro "Aliaga Petkim" klubu. 2011 m. gegužės 3 d. persikėlė į Irano Teherano "Mehram" klubą.

2007 m. sausį Kasparas Kambala pradėjo treniruotis bokso.

## Laimėjimai
* 2001 metais pripažintas geriausiu Latvijos krepšininku
* 2002 metais laimėjo Turkijos taurę
* 2003 metais tapo Turkijos čempionu
* 2004 metais tapo Uleb Taurės vicečempionu
* 2011 metais tapo Irano čempionu

## Šaltiniai

## Nuorodos
* Basketnews.lt puslapis apie K. Kambalą
Virginijus Praškevičius

**Virginijus Praškevičius** (g. 1974 m. kovo 4 d. Kaune) – Lietuvos krepšininkas, buvęs nacionalinės rinktinės narys. 2011 m. baigė profesionalaus krepšininko karjerą.

Ūgis 206 cm, svoris 112 kg, žaidė sunkiojo krašto puolėjo pozicijoje.

V. Praškevičius yra vienas iš nedaugelio Lietuvos krepšininkų, kurie turėjo sutartį su NBA komanda: 1996–1997 m. turėjo sutartį su Minesotos „Timberwolves“, tačiau nesužaidė nė vienerių rungtynių, o sezono viduryje buvo paskolintas vienai žemesnės lygos CBA komandai. 2002–2003 m. Praškevičius žaidė Lietuvos krepšinio rinktinėje. 2008 m. sausio mėn. sudarė sutartį su Šiaulių komanda , kurią pasibaigus sezonui pratęsė dar vienam bei tapo jos kapitonu. 2009 m. rugpjūčio 31 d. pasirašė sutartį su Kinijoje žaidžiančia Sianjango „Tan Tan“ komanda. 2010 m. vasario 25 d. pasirašė sutartį iki sezono pabaigos su Utenos „Juventus“ klubu.

## Laimėjimai

* 1996 m. – Europos jaunimo čempionas,
* 1998 m. – LKL vicečempionas,
* 1998 m. – Europos taurės laimėtojas
* 2001, 2002 m. tapo Belgijos čempionu,
* 2001 m. laimėjo Belgijos taurę,
* 2003, 2005 m. laimėjo Turkijos taurę,
* 2003 m. tapo Europos čempionu,
* 2004 m. – Izraelio vicečempionas,
* 2004 m. – Turkijos Prezidento krepšinio taurės laimėtojas.

## Šaltiniai
Ogveno ežeras

**Ogveno ežeras** () – ežeras šiaurės Velse. Ežeras yra maždaug 310 metrų aukštyje virš jūros lygio. Tai gana seklus ežeras, kurio vidutinis gylis yra vos 3 metrai. Ežerą maitina iš aplinkinių kalnų tekantys upokšniai. Iš ežero išteka Ogveno upė.

Prie ežero XX a. buvo įrengta užtvanka, kuria pakeltas ežero lygis. Mėgstama žvejų mėgėjų vieta.
Padarno ežeras

**Lin Padarnas, Padarno ežeras** () – maždaug 3 kilometrų ilgio ežeras Velse, Snoudonijoje. Ežero pietinėje pakrantėje yra Lanberiso (*Llanberis*) miestelis.
Tanenbergas

**Tanenbergas** (dabar **Stembarkas**; kartais lietuviškai vartojamas ir **Stablaukis**) (, ) − gyvenvietė šiaurės vakarų Lenkijoje, Varmijos Mozūrų vaivadijoje, Ostrudos apskrityje, Griunvaldo savivaldybėje; 25 km į pietryčius nuo Ostrudos ir 40 km į pietvakarius nuo Olštyno.

Tanenbergas dažniausiai minimas dėl netoli jo vykusių dviejų istorinių mūšių:
* 1410 m. liepos 15 d. jungtinė Lenkijos karalystės ir Lietuvos Didžiosios Kunigaikštystės armija nugalėjo Teutonų ordiną Žalgirio mūšyje,
* 1914 m. per Pirmąjį pasaulinį karą Vokietijos armija, vadovaujama maršalo Pauliaus fon Hindenburgo, prie Tanenbergo laimėjo svarbų mūšį prieš Rusijos kariuomenę.

## Lankytini objektai
Šalia kaimo yra istorinis Žalgirio mūšio laukas, įrengtas Mūšio muziejus.
Malborkas

**Málborkas**  (arba ***Mãrienburgas***; , ) – miestas šiaurinėje Lenkijoje, Pamario vaivadijoje, prie Nogato upės. Malborko pavieto sostinė. 41 000 gyventojų (2001 m.). 5 km į rytus nuo Malborko centro yra karinis aerodromas, jame dislokuota Lenkijos karinių oro pajėgų 22-oji taktinės aviacijos bazė.

## Istorija

Miesto įkūrimas susijęs su Marienburgo pilies įkūrimu. 1286 m. suteiktos miesto teisės. 1309–1457 m. Marienburge buvo Teutonų ordino Didžiojo magistro rezidencija ir ordino valstybės sostinė.

Po karo senamiestis sunaikintas, iš turistinių įžymybių liko tik pilis.

## Šaltiniai

## Nuorodos
* Miesto svetainė (lenkų k.)
Šelano ežeras

**Šelano ežeras** () – ežeras JAV, Vašingtono valstijoje.

Iki 1927 m. Šelano ežeras buvo didžiausias valstijos natūralusis ežeras pagal paviršiaus plotą ir vandens kiekį. 1927 m. pastačius Šelano užtvanką, ežero aukštis padidėjo 6,4 metrais iki dabartinio maksimalaus 340 m aukščio.

Ežero didžiausias gylis 453 m. Tai trečias giliausias JAV ežeras (antras – Tahou ežeras, giliausias – Kraterio ežeras).

*Chelan* – sališų kalbos žodis, reiškiantis  „gilus vanduo“.

## Šaltiniai

## Nuorodos
* Ežero komercijos taryba
* Ežero Chelan nacionalionio parko tarnyba
* 360° Ežero Chelan turas
Vašingtonas (ežeras)

**Vašingtonas** () – ežeras JAV Vašingtono valstijoje, netoli Sietlo. Tai antras pagal dydį ežeras šioje valstijoje ir didžiausias Kingo apygardoje. Vidutinis gylis – 30 m, giliausia vieta – 65 m. Ežerą kertą 4 tiltai, 3 iš jų pontoniniai.

Ežere galima plaukioti valtimis ir užsiimti sportine žvejyba. Aptinkamos raudonosios lašišos, vaivorykštiniai upėtakiai, didžiažiočiai upėtakiniai ešeriai, mažažiočiai upėtakiniai ešeriai, juodadėmės krapės ir kitos žuvų rūšys.

## Pakrantės miestai
Vašingtono ežero pakrantėje išsidėsčiusios šios gyvenvietės: Sietlas, Leik Forest Parkas, Kenmoras, Kirklandas, Jarou Pointas, Hants Pointas, Medina, Belvju, Bouz Artsas ir Rentonas. Merser Ailandas užima Mersero salą pietinėje ežero dalyje.

## Šaltiniai
Lydau ežeras

**Lydau ežeras** () – kalnų ežeras Velse, Snaudonijos nacionalinio parko teritorijoje, Snoudono kalno papėdėje, 435 m aukštyje. Šalia telkšo mažesnis Glaslino ežeras. Ežeras ilgas, stačių krantų. Per jį 1853 m. vario rūdos kasėjai įrengė brastą.

## Šaltiniai
Neris (baltų žemė)

**Neris** () – Vokiečių ordino XIII–XIV a. šaltiniuose minima viduramžių lietuvių (aukštaičių) ar jiems giminingos rytų baltų genties žemė.

Žemė gana anksti prisijungė prie Lietuvių žemių konfederacijos. XIII a. 6-ame dešimtmetyje ją valdęs Mindaugo vasalas, kunigaikštis Parbus. XIV a. Neris įėjo į Trakų kunigaikštystę, tapo valsčiumi.

## Teritorija
Žemė apėmė teritorijas prie Neries upės, tačiau dėl tikslios vietos nėra sutariama. Naujoji Prūsijos kronika 1390 m. šią žemę mini pakeliui iš Gardino, prieš atvykstant į Lietuvą. Tekste rašoma: „Iš Gardino keliavo per Nerį į Lietuvą“ (). 1394 m. Vygando Marburgiečio kronikoje rašoma, kad Neries žemė yra Neries dešiniajame krante, žemiau Šventosios žiočių.

E. Gudavičius Neries žemę lokalizuoja nedidelėje teritorijoje abipus Nevėžio žemupio. Tokiu atveju ji be Neries žemupio apėmė ir dalį Nemuno atkarpos žemiau Neries santakos. Ten, kur dabar yra Kaunas, Zapyškis, Karmėlava, Raudondvaris ir kt.

Tuo tarpu Tomas Baranauskas, Gintautas Zabiela ir kai kurie kt. tyrinėtojai spėja, kad ši žemė apėmė teritoriją gerokai ryčiau, abipus Neries upės maždaug tarp vakarinių Vilniaus apylinkių ir dab. Jonavos. Tokiu atveju jai priklausė svarbiausios lietuvių genties gyvenvietės, tokios kaip Kernavė, Senieji Trakai, Bražuolė ir pan.

## Šaltiniai
Lietuva (reikšmės)

**Lietuva** gali būti vadinama:

## Kraštai, regionai, valstybės
* Lietuvos Respublika arba Lietuva;
* Lietuva (baltų žemė) – aukštaičių genties žemė davusi pradžia Lietuvos susikūrimui;
* Lietuvos kunigaikštystė;
* Lietuvos Didžioji Kunigaikštystė;
* Lietuvos Karalystė;
* Prūsijos valstybės Lietuvos provincija – Mažoji Lietuva.

## Baltarusija
* Lietuva, kaimas Bresto srities Liachavičų rajone;
* Lietuva (arba Litvyčia), kaimas Gardino srities Varanavo rajone;
* Minsko srityje:
** Lietuva, kaimas Maladečinos rajone,
** Lietuva, kaimas Stolpcų rajone.

## Periodiniai leidiniai
* Lietuva (dienraštis) – dienraštis, ėjęs Kaune 1919–1928 m.;
* Lietuva (laikraštis) – laikraštis, ėjęs 1994–1996 m. Vilniuje
* Lietuva (Bruklinas) – mėnesinis žurnalas, ėjęs 1939–1941 m. Brukline;
* Lietuva (Čikaga) – laikraštis, ėjęs 1892–1920 m. Čikagoje
* Lietuva (Niujorkas) – politikos žurnalas, ėjęs 1952–1956 m. Niujorke
* „Mokslo Lietuva“ – Lietuvos mokslininkų laikraštis;

## Kiti
* Lietuva (bendrovė) – draudimo akcinė bendrovė, veikusi 1921–1940 m.;
* Lietuva (kino teatras) – Kino teatras „Lietuva“;
* Ansamblis „Lietuva“ – Valstybinis dainų ir šokių ansamblis Lietuva;
* 2577 Lietuva – asteroidas;
* Lietuva (viršukalnė) – viršukalnė Pietvakarių Pamyre (Tadžikija). Aukštis virš jūros lygio 6080 m. Pirmas įkopimas 1964 m. rugpjūčio 18 d.,
Vidas Ginevičius

**Vidas Ginevičius** (g. 1978 m. gegužės 11 d. Kaune) – buvęs Lietuvos krepšininkas, treneris. Žaidė įžaidėjo ir atakuojančio gynėjo pozicijose.

Atstovavo Lietuvos krepšinio rinktinei 2004 m. olimpinėse žaidynėse ir 2005 m. Europos čempionate. 2006 m. atsisakė vykti į pasaulio čempionatą dėl sūnaus Domo mirties.

2007 m. žaidėjas nepratęsė sutarties su Kauno „Žalgiris“, todėl pasirašė sutartį su Vladivostoko „Spartak Primorje“. 2008 m. gegužės mėn. pratęsė sutartį su Vladivostoko komanda. 2009 m. vasarą nepasirašė jokio kontrakto su komanda, todėl grįžo į Lietuvą ir žaidė Kauno „TopSport-ArxBaltica-Policijos“ mėgėjų komandoje (KKL). 2009 m. spalio pabaigoje pasirašė vienerių metų sutartį su Vilniaus „Lietuvos ryto“ klubu.

2013 m. rugpjūčio 13 d. sugrįžo į Kėdainių „Nevėžio“ klubą ir pasirašė vienerių metų sutartį.

## Trenerio karjera
* 2015–2018 m. Kauno „Žalgirio-Sabonio mokyklos“ vyr. trenerio asistentas.
* 2018–2021 m. Utenos „Juventus“ vyr. trenerio asistentas
* 2021–2023 m. Prienų „Labas-GAS“ vyr. trenerio asistentas
* 2023–2025 m. Klaipėdos „Neptūnas“ vyr. trenerio asistentas (ir l. e. p. vyr. treneris)
* 2025– m. Gargždų „Gargždai“ vyr. trenerio asistentas

## Pasiekimai
* Labiausiai patobulėjęs LKL žaidėjas 2001 metais,
* 2002 m. dalyvavo LKL visų žvaigždžių rungtynėse,
* 2003, 2004, 2005, 2007, 2010 m. – LKL čempionas,
* 2006 m. – LKL vicečempionas,
* 2005 m. – SEB BBL čempionas,
* 2006, 2007 m. – SEB BBL vicečempionas,
* 2007 m. LKF taurės laimėtojas
* 2013 m. Baltarusijos čempionas
* 2025 m.  Karaliaus Mindaugo taurės vicečempionas  (Klaipėdos „Neptūnas“)

## Šaltiniai

## Nuorodos
* Basketnews.lt puslapis apie žaidėją
Giedrius Gustas

**Giedrius Gustas** (g. 1980 m. kovo 4 d. Kaune) – Lietuvos krepšininkas. Europos čempionas, Eurolygos čempionas, nacionalinės rinktinės narys, buvęs Kauno „Žalgirio“ žaidėjas.

## Biografija
A. Sabonio krepšinio m‑klos auklėtinis. Giedrius Gustas krepšinio treniruotes lankyti pradėjo būdamas aštuonerių metų. Pirmasis treneris – Ramūnas Šalūga. Trenerio surinkta 1980 m. gimusių berniukų karta tapo pirmąja, pradėjusia sportuoti naujoje A. Sabonio krepšinio mokykloje, įkurtoje 1994 metais. Be to, šios kartos berniukai buvo ir pirmieji absolventai, kurie 1998 metais baigė A. Sabonio krepšinio mokyklą.

1996 m. žaidė Lietuvos jaunučių krepšinio rinktinėje. 1998 m. kartu su R. Javtoku, A. Macijausku, D. Zavacku, G. Kadžiuliu, T. Nagiu žaidė Lietuvos jaunių krepšinio rinktinėje.

1998 metais baigė Kauno m. V. Kuprevičiaus vid. m-klą (buvusi Kauno m. 32-oji vidurinė mokykla).

1999 metais laimėjo Eurolygą, būdamas Kauno „Žalgirio“ komandos nariu.

2003, 2005, 2006, 2007 m. Lietuvos vyrų krepšinio rinktinės žaidėjas: žaidė 72 rungtynes, pelnė 298 taškus.

2003 m. su Lietuvos vyrų krepšinio rinktine Švedijoje tapo Europos čempionu, 2006 m. sėkmingai žaidė Latvijoje. 2006 m. Pasaulio krepšinio čempionate Japonijoje su rinktine užėmė 7 vietą.

2008 m. krepšininkas su Rygos „Barons“ ekipa tapo Latvijos čempionu bei FIBA Europos taurės laimėtoju. 2009 m. sausio 7 d. žaidėjo kontraktą išpirko Kavalos „Panorama GS“. 2010 m. balandžio 2 d. abipusiu susitarimu paliko Graikijos klubą. 2010 m. liepos 29 d. tapo Lenkijos klubo Sopoto „Trefl“ nariu. 2011 m. persikėlė į Zgoželeco „Turov“ klubą.

Rinktinėje debiutavo 2003 m. rungtynėse su Izraeliu. Žaidė įžaidėjo pozicijoje.

2017 metais įgyjo VDU (Vytauto Didžiojo Universitetas) verslo administravimo ir vadybos bakalauro laipsnį.

2019 metais įgyjo VDU (Vytauto Didžiojo Universitetas) marketingo ir pardavimų magistro laipsnį.

## Karjera

2016 m. – Alytaus „Dzūkijos“ vyr. trenerio asistentas

2016–2017 m. Alytaus „Dzūkijos“ komandos sporto direktorius ir komandos vadovas.

2018–2022 m. Lietuvos Krepšinio Federacijos valdybos narys, moterų krepšinio lygos direktorius

## Laimėjimai

* 1999 m. Eurolygos čempionas
* 1999 m. NEBL čempionas
* 1999, 2001, 2003, 2004 m. LKL čempionas
* 2002 m. LKL vicečempionas
* 2003 m. Europos čempionas
* 2006 m. Latvijos vicečempionas
* 2007 m. Europos čempionato bronzos medalio laimėtojas
* 2008 m. FIBA Europos taurės čempionas
* 2008 m. FIBA Europos taurės Finalo ketverto naudingiausias žaidėjas (MVP)
* 2008 m. Latvijos čempionas
* 2011 m. Lenkijos bronzos medalio laimėtojas
* 2013 m. LKL trečios vietos laimėtojas
* 2014 m. Estijos bronzos medalio laimėtojas

## Įvertinimas
* 1999 m. LDK Gedimino ordino medalis 
* 2003 m. ordino „Už nuopelnus Lietuvai“ Karininko kryžius 
* 2007 m. ordino „Už nuopelnus Lietuvai“ Komandoro kryžius 

## Šaltiniai

## Nuorodos
* ''basketnews.lt'' žaidėjo statistika
* http://www.fibaeurope.com/cid_KNce8jInH7Qj1EsyH5rjn2.teamID_2135.compID_qMRZdYCZI6EoANOrUf9le2.season_2003.roundID_3414.playerID_25955.coid_KVIail7LHcI8bCYQ3I09N2.articleMode_on.html
Skaidulinis jungiamasis audinys

**Skaidulinis jungiamasis audinys** - jungiamojo audinio rūšis. Šis audinys sudarytas iš ląstelių, vadinamų fibroblastais, ir tarpląstelinės medžiagos (matrikso), kurioje yra baltymų kolageno ir geltonų elastinių skaidulų. Kolagenas suteikia audiniui lankstumo ir tvirtumo, elastinės skaidulos – elastingumo.

Skaidulinis jungiamasis audinys yra dvejopas:
* *purusis skaidulinis jungiamasis audinys*
* *tankusis skaidulinis jungiamasis audinys*.

## Purusis skaidulinis audinys
Purusis skaidulinis jungiamasis audinys prilaiko epitelį ir daugelį stuburinių gyvūnų vidaus organų. Dėl purios audinio konsistencijos organai, pavyzdžiui, plaučiai, gali išsiplėsti.

## Tankusis skaidulinis audinys
Tankusis skaidulinis audinys turi daug tankiai išdėstytų kolageno skaidulų. Iš jo sudaryti raiščiai ir sausgyslės.
Būgnas

**Būgnas** – mušamasis muzikos instrumentas priklausantis membranofonų tipui. Būgnai laikomi netoniniais muzikos instrumentais, nors tam tikros jų atmainos turi pakankamai stipriai išreikštą pagrindinį toną.

Būgnai yra vieni seniausių muzikos instrumentų, ir per šimtus metų jų konstrukcija palyginus nedaug tepasikeitė. Būgno viršus – įtempta membrana, kurią mušant lazdelėmis arba rankomis išgaunamas garsas. Būgnai naudojami pačiose įvairiausiose muzikos rūšyse.

Būgnais grojama rankomis arba lazdelėmis. Senovėje būgnai turėjo simbolinę reikšmę, jais būdavo grojama religinių apeigų metu. Taip pat jie būdavo naudojami kaip komunikacijos įrankiai informacijai perduoti.

## Nuorodos

* Drum-World.com 
* Nemokamos grojimo būgnais pamokos
* Drumming.com
Tadžikijos herbas

**[[Tadžikija|Tadžikijos]] herbas** – vienas iš oficialių Tadžikijos valstybės nacionalinių simbolių. Tai modifikuota Tadžikijos TSR herbo, naudoto iki Tarybų Sąjungos žlugimo 1991 m., versija.

Karūna herbo centre yra tokia pati, kaip Tadžikijos vėliavoje.

Herbo pagrinde atvaizduota knyga ir kalnai.

Herbas ribojamas iš vienos pusės medvilnės, o iš kitos pusės kviečių. Medvilnė ir kviečiai apvynioti Tadžikijos vėliava.
Prelatas

**Prelatas** ( 'esantis priekyje, privilegijuotas') – garbės titulas krikščionių bažnyčiose. Plačiąja reikšme prelatu vadinamas kunigas, kuriam Apaštalų Sostas arba vyskupijos, kurioje yra kapitula, vyskupas suteikė prelato garbės titulą. Prelatu gali būti vadinamas vyskupijos arba koleginės kapitulos vyresnysis.

Katalikų Bažnyčioje prelatu taip pat vadinamas vyskupas arba abatas, turintis valdinius įgaliojimus. Prelatas taip pat gali būti kurijos tarnautojas. Prelato titulą paprastai suteikia popiežius.

Pastaruoju metu prelato titulas suteikiamas už įvairius nuopelnus, atsidavusią veiklą Bažnyčiai (gausų išpažinčių klausymą, aktyvią veiklą parapijoje, ilgametį kunigavimą ar klebonavimą bei kt.).  Garbės prelatų rūšys: apaštalinis protonotaras, Jo Šventenybės garbės prelatas, Jo Šventenybės kapelionas (monsinjoras), tradiciškai vadinamas prelatu, nors iš tikrųjų juo nėra.

## Šaltiniai
Fortepijonas

**Fortepijonas** – klavišinis muzikos instrumentas, mušamasis chordofonas (garsą sukelia plaktukėliais virpinamos stygos). Vienas populiariausių koncertams skirtų instrumentų, dažniausiai naudojamas klasikinėje ir džiazo muzikoje. Kad stygos virpėtų, reikia jas iš anksto viena kryptimi įtempti. Fortepijonas išsiskiria plačiu diapazonu, turtingu tembru ir judria skambesio dinamika. 

Svarbiausios fortepijono dalys: stygos, rezonansinė plokštė (deka), klavišinis mechanizmas ir medinis korpusas (futoras) su jame įtvirtinu metaliniu rėmu ir medine lenta – virbelbanku stygoms įtempti.

Fortepijonas turi nuo 214 iki 245 plieninių stygų. Pačių stygų skleidžiamas garsas nežymus, todėl jį sustiprina ir praturtina naujais obertonais mechaninis garso stiprintuvas – rezonansinė plokštė (deka). Ji gana stora (7-9 mm kraštuose, 9-11 mm viduryje), dažniausiai pagaminta iš eglės medienos. Geriausios (vadinamosios homogeninės) dekos suklijuojamos iš apytiksliai vienodo tankio ir tamprumo medžio lentelių. Juo mažesnis dekos medžiagos tankis, tuo mažiau slopsta joje plintantys virpesiai – garsas trunka ilgiau. Visada siekiama, kad garsas dekoje pasiskirstytų kiek galima tolygiau, todėl prie jos, statmenai dekos medžio sluoksniams priklijuojami mediniai strypai, vadinami spyruoklėmis. Jie deką truputį išgaubia stygų kryptimi, todėl korpuse įklijuota deka tampa tampresnė, geriau atlaiko įtemptų stygų slėgį, daugiau stiprina garsą. Įtemptos stygos savo antruoju galu remiasi į deką medinėmis atramomis – štegais. Per štegus stygų virpesiai pasiekia deką, kuri rezonuodama juos sustiprina ir išspinduliuoja į aplinką, kartu praturtina tembrą savo rezonansiniais dažniais – formantėmis. Labai svarbu, kad fortepijono deka, vienu metu stiprindama daugybę garsų, neišryškintų klausai nemalonių, neharmoninių obertonų.

Fortepijono stygos įtempiamos vidutiniškai 700–750 N jėga (nuo 2000 N žemiausiame registre iki 440 N diskante). Bendras visų stygų įtempimas priklausomai nuo modelio siekia 150–200 kN (tai atitinka 15-20 tonų svorį). Tokį įtempimą gali atlaikyti tik labai stipri konstrukcija, todėl medinis instrumento korpusas sustiprinamas masyviu ketaus rėmu.

Mažėjant stygų storiui, silpnėja garso stiprumas, todėl 8-12 bosinių garsų stygos būna pavienės, tolesnių 12-16 garsų stygos dvigubos, likusios trigubos. Dvigubos ar trigubos stygos derinamos unisonu ir vadinamos chorais.

Fortepijono mechanizme būna ir stygų virpesius slopinančių dempferių sistema. Norint, kad rezonuotų visos stygos, ar siekiant sulieti pasažus ir harmonijas, dešiniuoju pedalu galima visus dempferius pakelti nuo stygų. Tik patys aukštieji garsai (apie 1,5 oktavos), kurie tyla labai greitai, būna be dempferių. Todėl šios stygos gali rezonuoti žemesnių garsų obertonus, tuo praturtindamos skambesį.

Kairiuoju pedalu pianistas gali pastumti visą klaviatūrą 2-3 cm į dešinę. Tada plaktukai užgauna tik vieną ar dvi choro stygas todėl garsas susilpnėja, kartu suminkštėja tembras, nes neužgautos stygos virpa tik rezonuodamos.

## Nuorodos
* Fortepijono istorija – Nuotraukų archyvas
Skalviai

**Skalviai** () – vakarų baltų gentis, gyvenusi Nemuno, Minijos žemupyje ir prie jų ištakų – Skalvoje, Lamatoje. 

Lietuvos žymūs kalbininkai ir vokiečių istorikai skalvius priskiria prie prūsų genčių, nors pagal archeologinę kultūrą skalviams artimiausi buvo kuršiai. O skalvių gentį bandoma išskirti jau nuo pirmųjų mūsų eros amžių pagal laidojimo paminklus Pagėgių savivaldybėje bei Tauragės rajone (Palumpiai, Vilkyškiai, Lumpėnai, Dauglaukis, Kreivėnai, Greižėnai, Opstainys, Šereiklaukis, Barzūnai, Sodėnai, Vėluikiai, Vidgiriai, Šaukėnai ir kiti). Taip pat dar iki Antrojo pasaulinio karo kitoje Nemuno pusėje tirti kapinynai Linkūnai ir Bendiglaukis šalia Tilžės.

Išvesti griežtą ribą tarp skalvių ir kuršių apgyvendintų plotų neįmanoma, nes abi gentys buvo labai artimos. Yra vietų kur šios gentys gyveno mišriai, ypač dabartinio Klaipėdos rajono pietinėje dalyje, kur yra daug skalviškų elementų. Yra ir atvirkščiai, kur nemažai kuršiškų bruožų jau skalviams skirtinoje teritorijoje, bet tai daugiau būdinga ankstesnei jų kultūrai, maždaug pirmiesiems mūsų eros amžiams (Dauglaukio kapinynas). Vėliau, viduriniajame geležies amžiuje, vykstant genčių judėjimui ar persigrupavimui, skalviai judėjo šiaurės kryptimi ir pasiekė pietines Klaipėdos rajono apylinkes. Naujojo geležies amžiaus archeologiniuose paminkluose susiduriama jau su grynai skalviška archeologine medžiaga. Kuršiams plečiantis šiaurės kryptimi į lyvių gyvenamas žemes, jais sekė ir skalviai, tik jau į ištuštėjusias ankstesniais laikais gyventas kuršių žemes.

## Skalvių genties kaimynai
* Šiaurėje skalvių kaimynai buvo kuršiai,
* Šiaurės rytuose, rytuose – žemaičiai,
* Pietuose – prūsų genčių sąjungai priklausantys nadruviai,
* Vakaruose skalvių žemės siekė Kuršių marias.

## Skalvių teritorija
Skalvių teritorijai Lietuvoje galima priskirti Klaipėdos kraštą (išskyrus teritoriją į šiaurę nuo Klaipėdos pietinių apylinkių ir Kuršių Nerija). Endriejavo, Veiviržėnų, Judrėnų, Švėkšnos, Vainuto apylinkės taip pat buvo gyvenamos skalvių. Taip pat Rytprūsių teritorijoje maždaug visą Nemuno žemupio dalį 20–30 kilometrų į pietus, įskaitant Tilžę, Ragainę, Lazdynus, Gastas.

## Skalvių likimas
Paskutinės žinios apie skalvius iš 1542–1563 metų. Dalį jų asimiliavo žemaičių gentis, todėl skalviai patekę LDK valdžion, ir įsiliejo į didesnį žemaičių etnosą, o kita skalvių dalis patekusi užkariautojų Kryžiuočių ordino valdžion – suvokietėjo ar tapo lietuvininkų etninės grupės dalimi. Moderniu laikotarpiu skalvių genties gyventa teritorija dalinama tarp Mažosios Lietuvos ir Žemaitijos etnografinių regionų.

## Literatūra

* Regina Volkaitė-Kulikauskienė *Lietuva valstybės priešaušriu*
* Eugenijus Jovaiša *Krašto priešistorė // Tauragės kraštas*
Neris (reikšmės)

Žodis **Neris** reiškia:

* Neris – antroji pagal ilgį Lietuvos upė;
* Neris – hipotetinė viduramžių lietuvių žemė;
* AB Neris – žemės ūkio mašinų gamybinis susivienijimas;

;Futbolo klubai
** AFK Neris Vilnius;
** FK Neris Karmėlava;
** Neris-2 Vilnius;
** FK Interas-Neris;

;Vardas
** Neris Germanas (g. 1946 m.) – inžinierius, Lietuvos politinis veikėjas, diplomatas.

Panašus žodis:
* Salomėja Nėris – poetė;
* Nėrius Pečiūra – žurnalistas.
Vakarų Lietuvos pramonės ir finansų korporacija

**Vakarų Lietuvos pramonės ir finansų korporacija** – lietuviško kapitalo koncernas, įmonių grupė. Būstinė Danės g. 15, LT-92117, Klaipėda. Holdingo bendrovėje dirba 8 darbuotojai (2014 m.). 

## Istorija
Korporacijos ištakos siekia  1989-uosius metus. Tuomet Korporacijos vadovas Antanas Bosas su grupe verslo partnerių įkūrė kooperatyvų L-713. Tai buvo vienas pirmųjų kooperatyvų Klaipėdos regione po to, kai Sovietų Sąjungoje buvo įteisinta tokia verslo forma.

1992 m. buvo įregistruota AB Prekybos namai „Vita“. Tais pačiais metais įkurtos investicinės bendrovės „Invita“ ir „Pasoga“. Jos įsiliejo į pirmąjį privatizacijos etapą Lietuvoje.

1993 metais, sujungus naujai įsteigtas ir privatizuotas valstybines įmones,  įregistruota UAB „Vakarų Lietuvos pramonės ir finansų korporacija“. Pagrindinis naujos įmonės steigimo tikslas buvo suburti profesionalių vadovų komandą, kurie galėtų strategiškai valdyti grupei priklausančias įmones.
Korporacijos įkūrimas 1993 metais simboliškai sutapo su Lietuvos nacionalinės valiutos lito įvedimu. Pirmaisiais veiklos metais Korporacija tuo metu valdė 16 įmonių kontrolinius akcijų paketus. 1994 metais valdomų įmonių skaičius padvigubėjo.

Per dešimt metų Korporacijos valdomų įmonių apyvarta pasiekė beveik 7,5 mlrd. litų. Į Lietuvos biudžetą buvo sumokėta apie 1 mlrd. litų mokesčių. Investicijoms skirta beveik 500 mln. litų. Per visą veiklos laikotarpį Korporacijos valdomos įmonės paramai ir įvairiems labdaros projektams skyrė maždaug 5 mln. litų. 

2000-2003 metais valdomų įmonių bendra apyvarta kasmet siekdavo beveik po 1 mlrd. litų.

2003 metais buvo baigta Korporacijos įmonių grupės valdymo reorganizacija. Anksčiau visą įmonių grupę bendrai valdę keturi valdybos nariai, po reorganizacijos įmones valdo tiesiogiai pagal veiklos šakas: statyba, energetika, medienos pramonė, transportas. Taip buvo įgyvendintas strateginis sprendimas siekiant efektyvinti valdymą ir pritraukti daugiau investicijų.

## Struktūra
* AB „Suskystintos dujos“ – didžiausia didmeninės ir mažmeninė prekybos suskystintomis dujomis automobiliams ir buitinėms gyventojų reikmėms įmonė
* Lietuvos ir JAV UAB „Itera Lietuva“ – gamtinių dujų tiekimas ir prekyba
* AB Klaipėdos kranai – viena didžiausių įmonių, teikiančių įvairių tipų statybinių kranų nuomos ir remonto bei sunkvežimių autoserviso paslaugas, geležinkelio kelių tiesimo ir remonto paslaugas, metalo konstrukcijų gamybos paslaugas
* AB „Gargždų statyba“ – pramoninių ir civilinių objektų statyba, vidaus ir išorės inžinerinių tinklų įrengimas, medienos apdirbimas, betono gaminių gamyba
* Medicinos centras „Lorna“.

;Anksčiau valdytos įmonės
*AB „Klaipėdos kartonas“ – didžiausia kartono produkcijos gamintoja Baltijos šalyse, 2005 m. lapkričio mėnesį parduota UAB "Avestis"

## Nuorodos
* Vakarų Lietuvos pramonės ir finansų korporacijos tinklalapis  (lietuvių, anglų, rusų k.)
XVIII pasaulio futbolo čempionatas/Rungtynės/Atkrintamosios

: *Apie kitas rungtynes skaitykite straipsnyje [[XVIII pasaulio futbolo čempionatas/Rungtynės|Rungtynės]]*
**[[XVIII pasaulio futbolo čempionatas|XVIII pasaulio futbolo čempionato]]** antrojo etapo rungtynių (aštuntfinalių, ketvirtfinalių, pusfinalių ir finalų) statistika.

### Aštuntfinaliai

### Ketvirtfinaliai

### Pusfinaliai

### Finalai
Oleksandras Šovkovskis

**Oleksandras Volodymyrovičius Šovkovskis** (; g. 1975 m. sausio 2 d.) – buvęs futbolininkas, ilgametis Ukrainos rinktinės vartininkas.

## Karjera
Profesionalo karjerą pradėjo Dynamo Kyiv, kuriam atstovavo nuo 1993 m.

1993 m. buvo paskolintas FK CSKA Kiïv. Atstovaudamas šiam klubui sužaidė dvejas rungtynes.

Vėliau sugrįžo į Dynamo Kyiv. Šiame klube žaidė eilę metų, kol 2016 m. buvo paskelbta apie karjeros pabaigą.

## Rinktinė
Nacionalinėje komandoje rungtyniavo nuo 1994 m. lapkričio 13 d., su rinktine žaidė 2006 m. pasaulio čempionate. Čempionato pirmosiose rungtynėse praleido 4 įvarčius, tačiau likusiose dvejose grupės rungtynėse bei aštuntfinalyje užtikrintai saugojo vartus ir nepraleido nei vieno įvarčio, taip pat aštuntfinalio 11 baudinių serijoje sulaikė du taiklius šveicarų smūgius ir buvo išrinktas geriausiu šių rungtynių žaidėju. Ketvirtfinalyje praleido dar tris įvarčius, iš viso per 5 rungtynes sulaikė 18 smūgių į vartus.

## Dalyvavimas čempionatuose

|}

## Išnašos

## Nuorodos
* Transfermarkt.de
Juan Gutiérrez Moreno

**Chuanas Gutjeresas Morenas** (; g. 1976 m. liepos 23 d.), geriau žinomas kaip **Juanito** – buvęs Ispanijos futbolininkas, gynėjas. Atstovavo Ispanijos rinktinei.

## Karjera
Kitados rungtyniavo Recreativo Huelva, Real Betis, Atlético de Madrid, Real Valladolid.

## Rinktinė
2002 m. rugpjūčio 21 d. debiutavo nacionalinėje komandoje draugiškose rungtynėse prieš Vengriją. Susitikimas baigėsi lygiosiomis 1-1.

Su rinktine žaidė 2006 m. pasaulio čempionato trečiosiose grupės rungtynėse, kur įmušė įvartį ir buvo išrinktas geriausiu rungtynių žaidėju. 2008 m. laimėjo Europos futbolo čempionatą.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Bakary Koné

: *Apie DKK futbolininką žr. [[Bakari Koné]].*

**Bakari Konė** (*Bakary Koné*; g. 1988 m. balandžio 27 d.) – Burkina Faso futbolininkas, rungtyniavęs gynėjo pozicijoje.

## Karjera
Karjerą pradėjo Uagadugu klube „Étoile Filante“ kurio jaunimo komandoje treniravosi. 2006 m. išvyko į Prancūziją, žaidė „En Avant de Guingamp“ klube. 2011 m. už 2 mln. eurų parduotas „Olympique Lyonnais“ klubui.

## Rinktinė
Bakari Konė Burkina Faso rinktinėje debiutavo 2007 m. Afrikos čempionate 2012 m., rungtyniaujant prieš Dramblio Kaulo Krantą, įsimušė įvartį į savo vartus.

## Dalyvavimas čempionatuose

|}

## Išnašos

## Nuorodos
*
Merrill Lynch

**Merrill Lynch & Co., Inc.** – „Bank of America“ investicinės ir privačiosios bankinkystės padalinys. „Merrill Lynch“ yra didžiausia finansų maklerio įmonė pasaulyje. Šioje FMĮ dirba daugiau nei 15 000 brokerių. „Merrill Lynch“ valdo daugiau kaip $2,2 trln. USD vertės turtą. 

Anksčiau „Merrill Lynch“ buvo vienas iš penkių stambiausių volstryto investicinių bankų. Šis bankas dėl antrarūšių būsto paskolų krizės patyrė $52.2 mlrd. USD nuostolių. 2008 m. rugsėjo 15 d. bankrutavo ketvirtas pagal dydį investicinis bankas „Lehman Brothers“. Tą pačią dieną „Bank of America“ už 50 mlrd. USD nupirko „Merrill Lynch“ banką.

## Literatūra
* Greg Farrell. Crash of the Titans: Greed, Hubris, the Fall of Merrill Lynch, and the Near-Collapse of Bank of America.

## Nuorodos
* Bloomberg: Bank of America to Acquire Merrill as Crisis Deepens
* Businessweek: In the Battle of the Big Brokers, Merrill Is Winning

## Išnašos
Virginija Kochanskytė

**Virginija Kochanskytė** (g. 1952 m. liepos 3 d. Kaunas) – Kauno dramos teatro aktorė, skaitovė. UNICEF Geros valios ambasadorė, lietuviškojo žodžio puoselėtoja ir skleidėja, Klaipėdos universiteto docentė.

Mokėsi Juozo Gruodžio muzikos mokyklos akordeono klasėje.

## Filmografija
* 1986 m. – Džeksono sekretorė. Visi prieš vieną, rež. Artūras Pozdniakovas, LKS
* 1987 m. – Parodų rūmai, rež. Marijonas Giedrys ir Andrius Šiuša, LKS
* 1988 m. – Rūdžių šeimynėlės mama. Geležinė princesė, rež. Algirdas Araminas, LKS
* 1988 m. – Vilkienė. Vilius Karalius, rež. Vidmantas Bačiulis, LTV

## Apdovanojimai
* Jono Aisčio literatūrinė premija.
* 2015 m. Gabrielės Petkevičaitės-Bitės atminimo medalis už savanorystės kultūros sklaidą Lietuvoje .
*2014 m. kunigo, rašytojo, knygnešio A. Miluko atminimo literatūrinės premijos laureatė.
*2011 m. Ievos Simonaitytės literatūrinė premijos laureatė. 
*2019 m. Juozo Keliuočio literatūrinės premijos laureatė.
*2025 m. ordinas „Už nuopelnus Lietuvai“

## Išnašos

## Nuorodos
* Iš Klaipėdos teatralų kūrybos vakarų ciklo „Vieninteliai ir nepakartojami“